**Ана-тіршілік тірегі**

Тақырыбы: «Ана-тіршілік тірегі» (8 наурыз!)  
Мақсаты: Ана жайлы тамаша сөздер, өлеңдер, әндер арқылы ардагер, ұстаз-аналар мен аруларды мерекемен құттықтау, оқушыларды мейірімділікке, ұстамдылыққа тәрбиелеу, ұстазға ата-анаға деген құрмет сыйын арттыру, ана еңбегін қадірлей білуге үйрету.  
Көрнекілігі: аналар жайлы нақыл сөздер,мақал-мәтелдер.

Сағымбай О.А

Құрметті аналар,біздің мектептің ұстаздары,қыздары! 8-наурыз халықаралық әйелдер күні мерекесі құтты болсын!Сіздерге әрқашан сыр бермес денсаулық,өмірдің шапғатын тілейміз! Бұл күні өздеріңізге бағытталған тілектер періштенің құлағына шалынсын...Әрдайым мейірім шуағын шашып жүре беріңіздер

1) Жүргізуші:

Біз ғана емес, қадір тұтқан бабалар.  
Аналардан туған небір даналар.  
Ана деген тіршіліктің тірегі,  
Армысыздар, қасиетті аналар!  
Кеш жарық, қымбатты ұстаз - аналар, арулар! Көңілдеріңізге көктем шуағындай сезім мен нұр құйып, тағы да 8 - наурыз халықаралық әйелдер күні келді. Осынау көркем мерекенің қай кезде де орны бөлек. Олай болатыны, аналарға деген ыстық сезім, алғыс пен құрмет ешқашан сөнбек емес. Олар - өмірдің гүлі, көңілдің жыры, әр отбасының алтын діңгегі. Мынау тынымсыз тіршілік пен кең дүниенің өзі тек аналармен ажарлы. Бүгінгі арайлап атқан нұрлы таңмен бірге әрбір сәби жүрегі өзің деп соқса, бүгінгі мерекелік кешіміз де аналарға арналады.

2) Жүргізуші:

Сіздерден өскен балалар  
Батырлар мен даналар.  
Құттықтаймыз мейраммен,  
Құрметті абзал аналар. – дей келе құттықтау сөз кезегі мектеп директор К. Мукамажитова сөз кезегін береміз. (директор сөз сөйлейді)

1) Жүргізуші:

Әйел-Ана, Әйел-Өмір, Әйел-тіршілік өзегі. Өмір бесігінде іңгә тербетіп, адамзат баласына ұрпақ сыйлар ұлы құдірет иесінің есімі әрқашанда қастерлі, сөзі-өсиет, тұғыры биік. Алтын құрсағынан адамзаттың алабы жаратылған асыл ананың жүрегі үлкен, жүзі мейірімді, қолы қайырымды. Көңіл шуағына мейірім төгілген аяулы жанның өмірден алар несібе жемісі-алтын босағасы мен сүйкімді перзенті болар. «Анаңды Меккеге үш рет арқалап апарсаң да қарызыңнан құтыла алмайсың» деген ұлы ғұламалардың сөзі бар. Шынымен солай. Адамзат жүріп өткен небір ауыр жол, алмағайып заманнан ұрпағын аман-есен бүгінгі күнге жеткізген әйел-ана құдіретін жырмен өрнектеп, әнмен әлпештеп, сөзбен айтып тауысу мүмкін емес. Ана-болашақтың демеушісі,ұлттың жебеушісі,сәбилердің бақыты.

Теңіздей тербетіліп көл бетінде,  
Бишілер билеп кетті тербетіле.  
Аққудай қалықтаған теңіздегі,  
Бишілер өнерлерін көрсетуде, - дей отырып келесі кезекті Биге берілет.

2)Жүргізуші:

Әркімнің де өмірден аласы бар,  
Аласы бар адамның анасы бар.  
Мерекесін құттықтап аналардың,  
Өнерлерін жолдайтын апалардың баласы бар. КВН командасы.

1) Жүргізуші

Көңілің Алатаудың ақ қарындай,  
Мейрімің күннің шуақ шақтарындай.  
Қалайша аяулы ана тына алармын,  
Ән болып сағыныштан ақтарылмай,-деп абзал аналарымыз бен қырмызы қыздарымыздың құрметіне Калдыбай Арунаның орындауында Кыз баланын сулулыгы

2) Жүргізуші

Аналар адамды бесігімен баулиды... Өмірдің іргетасы солардың қолымен қаланады. «Жәннәт-аналардың аяғының астында» деп, ислам діні әйелдерді ерекше құрметтейді. Егер де бір үйде қыз бала дүниеге келсе, береке, молшылық, бейбітшілік болады, ата-анасына қуаныш әкеледі деп жорыған екен.

Қабыл етініздер сіздерге мектеп ұжымдарының шағын Видио құттықтау.

1)Жүргізуші:

Ана деген – бастауы ұлылықтың  
Ана деген - рәмізі сұлулықтың  
Ана деген - бір жыр бар шырқалатын  
Асқақтатар биікке ұрпақ атын  
Олай болса Ақылтайды қарсы алайық  
Дауысына сүйсініп тамсанайық  
Ерке ұлдың талантына тәнті болып,  
Уа, халайық, жұмыла қол соғайық!  
Ән: Орындайтын 7 А хоры

2 ) Жүргізуші

Ана –барлық қиындықты жеңетін сарқылмайтын күш,тіршіліктің қайнар бұлағы.қазақ әйелінің дастарханы тоқ,қонағы ырза,дүниесі түгел.Олар үшін бірінші орында отбасының берекесі тұрады.Бөбегін бесікке бөлеп,әлдилеп аялаған ана бақыт құшағында емес пе?!  
Бір өзіңнен бастап өмір жолдарын,  
Жүрегіңе,жүрегімді жалғадым.  
Өзің мына сыйға берген өмірде  
Ақ сүтіңді ақтап өту-арманым.  
Барша ана,құтты болсын мерекеңіз  
Әрқашанда ана сізбен берекеміз.  
Ақтасақ ақ сүтіңді,асыл анам.  
Сонда біз кісілікке теңесеміз.  
Құрметті қонақтар ,біздің «Ана-тіршілік тірегі» атты мерекелік кешімізді көңіл қойып тамашалағандарыңызға көп-көп рахмет.  
Демеңіз біз өнерді аяп қалды,  
Мезгіл де біраз жерге таяп қалды.  
Қош болып тұрыңыздар көріскенше,  
Осымен концертіміз аяқталды.  
  
Сау-саламатта болыңыздар!